laion/Wikipedia-Exotic huggingface dataset:
הוגו גייאמון

הוגו גייאמון סנמרטין (בספרדית: Hugo Guillamón Sanmartín; נולד ב־31 בינואר 2000) הוא כדורגלן ספרדי המשחק בעמדת הבלם והקשר בוולנסיה ובנבחרת ספרד. גיימאון, יליד סן סבסטיאן שבחבל הבסקים, ובגיל שנתיים עבר ללאליאנה שבולנסיה. הוא ערך את הופעת הבכורה שלו בבוגרים בקבוצת המילואים של המועדון ב-16 בדצמבר 2017 בתיקו 0-0 מול באדלונה. גיימאון ערך את הופעת הבכורה שלו בקבוצה הבוגרת של המועדון ב-22 בפברואר 2020 בהפסד 0–3 לריאל סוסיאדד. הוא כבש את שערו הראשון עבור הקבוצה ב-22 בנובמבר, בתיקו 2-2 מול דפורטיבו אלאבס. גיימאון ייצג את נבחרות ספרד בנבחרות הנוער עד גיל 17 ו-19. הוא זכה עם הנבחרת עד גיל 17 באליפות אירופה עד גיל 17 לשנת 2017, ובאליפות אירופה עד גיל 19 ב-2019. ב-8 ביוני 2021 זומן לסגל הנבחרת הבוגרת של ספרד לאחר שמספר שחקנים בסגל נדבקו בנגיף הקורונה. הוא ערך את הופעת הבכורה שלו באותו המשחק באותו היום, כבש שער ותרם לניצחון של הנבחרת 0–4 על ליטא. נכלל בסגל נבחרת ספרד לטורניר מונדיאל 2022. נבחרת ספרד עד גיל 17 אליפות אירופה עד גיל 17: 2017 נבחרת ספרד עד גיל 19 אליפות אירופה עד גיל 19: 2019 מדיה וקבצים בנושא הוגו גייאמון בוויקישיתוף הוגו גייאמון, ברשת החברתית אינסטגרם הוגו גייאמון, באתר Transfermarkt הוגו גייאמון, באתר Soccerway הוגו גייאמון, באתר BDFutbol הוגו גייאמון, באתר WorldFootball.net הוגו גייאמון, באתר National Football Teams הוגו גייאמון, באתר FootballDatabase.eu הוגו גייאמון, באתר ESPN Andrés García, Hugo Guillamón debuta en San Sebastián... ¡Donde nació!, Superdeporte, ‏22 בפברואר 2020 (בספרדית) OFICIAL Lista de convocados para la Copa Mundial de Fútbol de la FIFA Catar 2022, באתר פדרציית הכדורגל הספרדית המלכותית, 11 בנובמבר 2022 (בספרדית)
הכרוניקה היהודית

הכְּרוֹנִיקָה היהודית (בשוודית: Judisk Krönika; נהגה: יודיסק קרניקה) הוא כתב עת של הקהילה היהודית בסטוקהולם, בירת שוודיה, המסקר את אורח החיים והתרבות היהודית בשוודיה. "הכרוניקה היהודית" יצאה לאור לראשונה ב-1 במאי 1932 כירחון. בשנות ה-80 של המאה ה-20 עבר המגזין למתכונת דו-ירחון, והחל מ-2013 הוא יוצא לאור מדי רבעון. ה"כרוניקה" נוסדה ב-1932 על ידי הסופר, המתרגם והפעיל הציוני דניאל בריק (שו'), בנו של מהגר יהודי מליטא שהיה מחובבי ציון. איריק ונדלפלט, אחד העורכים, תיאר במאמר מ-1979 את המניע להוצאת כתב עת יהודי עוד ב-1923, לנוכח התגברות האנטישמיות באירופה בתקופה שבין שתי מלחמות העולם: ישבנו, אנוכי ומספר סטודנטים נוספים של מרטין למה, סביב השולחן הארוך בספריית האוניברסיטה, ולמדנו לקראת המבחן בהיסטוריה של הספרות. ... הכל היה רגוע כאשר הדלת נפתחה, ומישהו (בריק) צעד לתוך הספרייה, נעצר על יד הפתח והודיע לכולנו בקול אירוני: "הייתה רעידת אדמה ביפן! גם זה, ככל הנראה, באשמת היהודים!" — Erik Vendelfelt, "Ett halvt sekel med Daniel Brick", JK, vol. 46, no. 1 (1979), pp 124-27. כתב העת עסק לאורך השנים בתכנים הקשורים לתרבות היהודית, אך גם בתכנים ציוניים, במדינת ישראל, בסוגיות של אנטישמיות ושילוב הקהילה היהודית בשוודיה. "הכרוניקה היהודית" אף עסקה לאורך השנים בהיסטוריה העולמית, וכן בהשפעת המאורעות על קהילות יהודיות ברחבי העולם. יהדות שוודיה ציונות דניאל בריק Stephen Fruitman, Cultural Zionism in Sweden: Daniel Brick's "Judisk Krönika", Nordisk Judaistik 9,2 (1988) 108-130 (באנגלית) אתר האינטרנט הרשמי של הכרוניקה היהודית הכרוניקה היהודית, ברשת החברתית פייסבוק הכרוניקה היהודית, ברשת החברתית אינסטגרם ארכיון מקוון באתר הספרייה הלאומית Daniel Brick, 1903–1987, קורות חייו של דניאל בריק, מתוך אתר Litteraturbanken (אנ'), (בשוודית) הכתבה המלאה באתר הספרייה הלאומית, מתוך אתר הספרייה הלאומית (המאמר מופיע בעמודים 4–7), (בשוודית) Cultural Zionism in Sweden, פרטי המאמר מתוך אתר הספרייה הלאומית.
סה

סֶה (בסינית: 瑟; בפין-יין: sè) הוא כלי נגינה סיני עתיק, המיועד לבידור אורחים, לפולחן דתי, לטקסי ציד ועוד. ככל הנראה, כלי זה הוא ההשראה לכלי מיתר אסיאתיים רבים, ביניהם הגוּגֶ'נְג הסיני והקוטו היפני. כלי מיתר זה הוא בעל 25 מיתרים עם גשר נייד ומנעד של חמש אוקטבות. הסה הוא כלי עתיק-יומין ומקושר עם ההיסטוריה הקדומה ביותר של סין. בהיסטוריה שלו מעורב מחקר היסטורי עם מיתולוגיה סינית. זהו אחד מכלי הנגינה החשובים ביותר תרבות הסינית, לצד הגוצ'ין וה "גוג'נג". שרידים של הכלי נמצאו בחפירות במחוזות חוביי וחונאן, באזורים שמדרום למורד נהר היאנגצה, ובמקומות נוספים. על פי האגדה, פֿוּשִׂי (דמות במיתולוגיה הסינית) הוא שיצר את הסה, והוא היה בשימוש כבר בתקופת שושלת שיה (2200 לפנה"ס- 1800 לפנה"ס). כלי דומה הנקרא "סאול" נגזר מהסה. כלי זה הוא משמש עד היום בטקסים פולחניים מסוימים בקוריאה הדרומית, הנערכים פעמיים בשנה במקדש "מונמיו" בסיאול. מיתרי הסה היו עשויים משי שזור בעוביים שונים. לוּ'שְׁה צ'וּנְצְ'יו מתאר כך את התפתחות הסה: "חמישה מיתרים היו לסה, אחר כך חמישה עשר מיתרים. כאשר שוּן עלה לשלטון, הוא הוסיף שמונה מיתרים אז היו עשרים ושלושה מיתרים לסה". דעה נוספת סוברת שלסה היו קודם חמישים מיתרים, שאחר-כך צומצמו לעשרים וחמישה. "לסה גדול יש חמישים מיתרים, לסה בינוני יש 25 מיתרים". על-פי אותו מקור, יצר פושי את הסה עם 50 מיתרים והקיסר הצהוב שינה זאת ל-25. ישנו סה נוסף קטן בעל 13 מיתרים (בדומה ל"קוטו" היפני). חפירות ארכאולוגיות גילו גם סה עם 24, 23, או 19 מיתרים, מספר המיתרים שונה ממקום למקום. אורך החוטים שונה גם כן. לסה שנחשפו בחפירות ארכאולוגיות מבנה דומה: משטח ארוך מעץ, מעוקם קמעה. בקצהו שלושה גשרים ובראשו גשר אחד. בנוסף ישנם ארבעה מוטות לליפוף המיתרים (לעיתים יש שלושה או שני מוטות ליפוף בלבד). המוטות בדרך כלל מעוטרים בדוגמאות וקישוטים; בקצה הכלי ישנו פתח שדרכו מחדירים את קצה המיתרים על מנת לקושרם. למרות ששניהם כלי מיתר סינים עתיקים יצוין שה"גוצ'ין" וה"סה" הם כלי נגינה שונים בתכלית, כל אחד וייחודו. כיום יש מעט מאוד נגני סה והסה נחשב ככלי "נכחד". נגן הסה הראוי לציון היחידי במאה ה-20 היה וו ג'ינגלו, נגן צ'ין במקור. ישנם גם מעט טבלטורות, רוב הטבלטורות הקיימות הן תווי ליווי ל"צ'ין". לאחרונה, העניין בסה קם לתחייה, ונגנים נוספים לומדים את הסה. מספר מפעלים מייצרים סה מודרניים עם מיתרי מתכת על מנת לאפשר שילוב סה במוזיקה מודרנית. מדיה וקבצים בנושא סה בוויקישיתוף אתר סיני עם תמונות של הסה סה מודרני תמונה של "סאול" קוריאני
נוכלים בחוג הנוצץ

נוכלים בחוג הנוצץ (באנגלית: Harry and Walter Go to New York) הוא סרט קולנוע אמריקאי מסוגת קומדיית פשע משנת 1976 בבימויו של מרק ריידל, עם מייקל קיין, ג'יימס קאן, אליוט גולד ודיאן קיטון בתפקידים הראשיים. סדברי (מסצ'וסטס) 1892, הארי דיגבי (ג'יימס קאן) וולטר היל (אליוט גולד) הם שני שחקנים בתיאטרון וודביל. לאחר שהארי נתפס בגניבה מהקהל שניהם נשלחים למאסר בבית הסוהר ב קונקורד. באותו זמן מגיע לבית הסוהר עבריין הצמרת אדם וורת' (מייקל קיין) ומתקבל בתשואות והערצה בעיקר על ידי נשות העיר. וורת' הוסגר למשטרה על ידי רופוס קריספ (צ'ארלס דרנינג) מנהל בנק בלוול (מסצ'וסטס) אותו פרץ וורת'. קריספ מודיע לו כי כעת יש בבנק כספת חדשה שאף אחד יכול לפרוץ. זה מרגיז את וורת' והוא מתכנן נקמה. וורת' קונה בכספו את הנהלת הכלא ואת הסוהר הראשי דורגום (ברט יאנג). הוא מקבל חדר מפואר עם כל הנוחיות וכן הארי וולטר הופכים להיות משרתיו האישיים. הוא מצליח לרכוש את תוכניות בניין הבנק כדי לתכנן את הפריצה. לכלא מגיעה מניו יורק העיתנאית ליסה צ'סנאט (דיאן קיטון) עם צלם כדי לראיין את וורת'. כאשר הארי שופך בטעות שמפניה על וורת' הוא זוכה לגערות. ליסה כועסת על וורת' בגלל יחסו לוולטר והארי ומבקשת מהם לבקר אותה לכשישתחררו. הם מצליחים לצלם את התוכניות במצלמת העיתון אך גורמים לשריפה. בלחץ וורת' הם נשלחים כעונש לעבוד במחצבה, שם גונב הארי ניטרו גליצרין שישמש אותם לפריצת קיר הכלא. לאחר מרדף ממושך הם מצליחים להגיע לניו יורק ונפגשים עם ליסה במערכת העיתון ומצליחם לקבל את תוכניות הבנק. הבנק נמצא צמוד לבית האופרה והם מתחילים לתכנן את הפריצה ביחד עם העוזר הראשי מישה (ג'ק גילפורד) ושאר עובדי העיתון. ליסה תומכת בפריצה כדי לחלק את הכסף לעניים. וורת' משוחרר על-תנאי וגם הוא מתכנן לפצח את הכספת החדשה. שתי הקבוצות לא יודעות אחת על השנייה. הפריצה של הארי וולטר מתבצעת דרך בית האופרה ששם מועלית אופרטה בכיכובה של גלוריה פונטיין (לסלי אן וורן) שהיא גם המאהבת של וורת'. הקבוצה של הארי וולטר מצליחה לחדור לבנק מתחת לבית האופרה. כדי להאריך את ההופעה מתפרצים הארי וולטר להצגה ומאריכים אותה כאילו הם חלק מההצגה ואף זוכים לתשואות. הם מצליחים לפוצץ את הכספת ולגנוב שקי כסף רבים. וורת' ממהר למקום ונעצר הידי קריספ אך משוחרר לאחר שהוא מגלה שהוא בדרך לכספת ולא יוצא משם... לבסוף חוגגים הארי וולטר במסעדה יוקרה עם החוג הנוצץ בעוד שליסה וורת' השרמנטי מסתודדים ומחליטים לעבוד בעתיד ביחד... "נוכלים בחוג הנוצץ", במסד הנתונים הקולנועיים IMDb (באנגלית) "נוכלים בחוג הנוצץ", באתר AllMovie (באנגלית) "נוכלים בחוג הנוצץ", באתר Rotten Tomatoes (באנגלית) "נוכלים בחוג הנוצץ", במסד הנתונים הקולנועיים KinoPoisk (ברוסית) קדימון לנוכלים בחוג הנוצץ, באתר יוטיוב נוכלים בחוג הנוצץ, באתר TCM אליוט גולד על נוכלים בחוג הנוצץ, באתר יוטיוב נוכלים בחוג הנוצץ, באתר יוטיוב
ספידי סמית' (כדורסלן)

קנת' ג'יי "ספידי" סמית' ג'וניור (באנגלית: Kenneth J. "Speedy" Smith Jr.; נולד ב-28 בינואר 1993) הוא כדורסלן אמריקאי המשחק בעמדת הרכז בהפועל ירושלים. סמית' גדל בסיינט פיטרסברג, פלורידה, ובחר לשחק בקבוצת הכדורסל של אוניברסיטת לואיזיאנה טק. ב-140 משחקים, הוא העמיד ממוצעים של 6.2 נקודות, 6.1 אסיסטים, 3.8 ריבאונדים ו-1.8 חטיפות למשחק, וסיים את הקריירה כשיאן האוניברסיטה באסיסטים (858) ובחטיפות (258). לאחר שלא נבחר בדראפט 2015 ב-NBA, ב-11 באוגוסט 2015 חתם על חוזה לשנתיים בוואף ריגה מליגת העל הלטבית. הוא שוחרר מהקבוצה ב-24 בנובמבר, לאחר ששיחק 11 משחקים בלבד. ב-6 בינואר 2016 עבר ללוס אנג'לס די-פנדרס מליגת הפיתוח של ה-NBA. ב-13 באוקטובר 2017 הועבר בטרייד לגרנד ראפידס דרייב, גם היא מליגת הפיתוח. ב-26 ביולי 2019 חתם סמית' בסולנוקי אולאי מליגת העל ההונגרית. ב-19 בדצמבר 2019 עבר לספירו שרלרואה מליגת העל הבלגית והיורוקאפ. במרץ 2020 בוטלה הליגה בשל התפרצות נגיף הקורונה. ב-8 באפריל 2020 חתם סמית' באנטוורפ ג'יינטס, גם היא בליגת העל הבלגית. ב-28 במאי חתם סמית' במכבי חיפה, שיחק במדיה שישה משחקי ליגה ושני משחקי פלייאוף, והעמיד בליגה ממוצעים של 15 נקודות, 7.7 אסיסטים ו-3 ריבאונדים ב-34 דקות למשחק. ב-12 בדצמבר 2020 חתם בלימוז' מליגת העל הצרפתית עד לתום העונה. ב-19 בספטמבר 2021 חתם סמית' עם בריטאס וילנה מליגת העל הליטאית, וזכה עימה באליפות ראשונה אחרי 12 שנים. ב-10 ביולי 2022 חתם בהפועל ירושלים. הפועל ירושלים 2 - גביע המדינה: 2022/2023 ‏•‏‏ 2023/2024 פרופיל, באתר Sports-Reference פרופיל, באתר eurobasket Sean Isabella, Speedy Smith not selected in 2015 NBA Draft, The News-Star (באנגלית אמריקאית) Sean Isabella, Speedy Smith inks pro deal in Latvia, The News-Star (באנגלית אמריקאית) D-Fenders Acquire Speedy Smith, OurSports Central, ‏2016-01-06 (באנגלית) Grand Rapids Drive Completes Trade With South Bay Lakers, NBA G League (באנגלית אמריקאית) "Kenneth Smith signs with Szolnoki Olaj". Sportando (באנגלית אמריקאית). נבדק ב-2022-07-10. "Spirou Charleroi sign Kenneth 'Speedy' Smith". Sportando (באנגלית אמריקאית). נבדק ב-2022-07-10. Welkom Kenneth "Speedy" Smith! – Telenet Giants Antwerp (בהולנדית (פלמית)) מנהלת ליגת העל בכדורסל | כדורסל ישראלי | עונת 20–2019 | מכבי חיפה | ספידי סמית', באתר basket.co.il Centre France, Basket - Kenneth Smith nouveau meneur de jeu du Limoges CSP, c'est officiel, www.lepopulaire.fr, ‏2020-12-12 "Speedy Smith joins Rytas Vilnius". Sportando (באנגלית אמריקאית). נבדק ב-2022-07-10. Rytas beats Lietkabelis to win the first Betsafe-LKL championship in 12 years - LKL.LT, en.lkl.lt יש רכז: הפועל החתימה את ספידי סמית׳ – הפועל "בנק יהב" ירושלים – האתר הרשמי הלהיט החדש של הליגה? הכירו את ספידי סמית', באתר ישראל היום זה כל השוני: החתמת ספידי סמית' מסמנת דרך בהפועל ירושלים, באתר ערוץ הספורט, 10 ביולי 2022
ברצלונה ב' (כדורסל)

ברצלונה כדורסל ב' (בספרדית: FC Barcelona Bàsquet B), הידוע גם בשם בארסה ב' (Barça B), היא קבוצת המילואים של קבוצת הכדורסל הספרדית ברצלונה. הקבוצה משחקת כעת ב-LEB Plata, הליגה השלישית במערכת ליגות הכדורסל בספרד. בשנת 2003, ברצלונה ב' זכתה בליגה הספרדית הרביעית, ה-EBA, ובכך עלתה לליגת ה-LEB 2, אך לאחר מכן, היא ויתרה על מקומם. לאחר הסכם בין ברצלונה לקורנלה, קורנלה שימשה כקבוצת המילואים של ברצלונה, וברצלונה ב' בין 2005 ל-2010. בשנת 2010, ברצלונה ב' נפתחה מחדש, ושיחקה ב-LEB Plata. לאחר מכן שיחקה הקבוצה בליגה הספרדית השנייה LEB Oro, משנת 2012, כאשר הקבוצה קיבלה מקום פנוי בליגה, ועד 2014, אז ירדה שוב לליגה השלישית. באוגוסט 2015, המועדון חזר שוב לליגה השנייה, אך ירד . מדיה וקבצים בנושא ברצלונה ב' בוויקישיתוף הייתה זכאית לעלות, אך ויתרה על העלייה
קליפורניה סרף

הקליפורניה סרף (באנגלית: California Surf) הייתה קבוצת כדורגל מקליפורניה שבארצות הברית, אשר שיחקה בליגת ה-NASL בין השנים 1978–1981. הקבוצה נוסדה במקור בשם סנט לואיס סטארס בשנת 1967. כאשר ליגת ה-NPSL (ליגת הכדורגל הלאומית המקצועית) והתאחדות האמריקאית התאחדו לליגת ה-NASL, הסטארס עברו לליגה החדשה והתחרו למשך 10 עונות נוספות. לאחר סיום עונת 1977, הקבוצה עברה לאנהיים שבקליפורניה, והשם החדש שנבחר למועדון היה "קליפורניה סרף". הסרף פתחה את עונת 1978 עם ניצחון 1–0 מול פורטלנד טימברס ב-1 באפריל 1978. במהלך שנותיה כמועדון בNASL, הסרף העפילו 4 פעמים לסיבוב הראשון (רבע הגמר), אך הפסידו בכל פעם שהגיעו לשלב זה. הסרף מעולם לא זכו להעפיל לשלבים המאוחרים. ב-15 בספטמבר 1981, הוכרז שהקבוצה מפסיקה את פעילותה. למחרת, הליגה הודיעה שהסרף הייתה אחת מחמש הקבוצות שלא הצליחו לשלם את הערבות הנדרשת בסך 150,000 דולר, על מנת להשתתף בליגת האולמות בעונת 1981/82. ברזיל קרלוס אלברטו סקוטלנד ג'ורג' גרהאם מדיה וקבצים בנושא קליפורניה סרף בוויקישיתוף
דיפלוגלוסה

דיפלוגלוסה (שם מדעי: Diploglossa), היא קבוצה של לטאות מהקבוצה דמויי קמטן, המהווים ענף עצמאי הכולל 4 משפחות שונות, הקרובות למשפחת ההלודרמיים. בעבר השתייכה לקבוצה זו גם משפחת הסיניזאוריים, הכוללת כיום את המין לטאה תנינית סינית, אך זו הופרדה לאחר בדיקות לענף Paleoanguimorpha, הקרוב יותר לכוחיים. הקבוצה קיימת החל מהקרטיקון התחתון לפני 110 מיליון שנה ומיניה נחשבים לפרימיטיבים ביותר מבין דמויי-הקמטן ורבים מהם בעלי רגליים מנוונות ואף נעלמו אצל הקמטניים וקמטני אמריקה. ברובם הם שוכני עלווה היוצאים בלילות לחפש טרף קטן והם אינם ארסיים. חלקם משריצים צאצאים חיים מגופם. קבוצה דיפלוגלוסה (Diploglossa) קבוצה Carusioidea משפחה קסנוקזאוריים (Xenosauridae) קבוצה Anguioidea משפחה קמטני זכוכית (Diploglossidae) משפחה Dorsetisauridae משפחה קמטני אמריקה (Anniellidae) משפחה קמטניים (Anguidae) מדיה וקבצים בנושא דיפלוגלוסה בוויקישיתוף
אברהם חג'אג'

הרב אברהם חג'אג' היה רב ודיין תוניסאי, שימש כרבה הראשי של תוניסיה בין השנים 1873–1880. בתחילת דרכו שימש כדיין בבית דינו של הרב ישועה בסיס. לאחר פטירתו של הרב הראשי לתוניסיה, הרב נתן בורג'ל (השני) באייר ה'תרל"ד (1874) התמנה במקומו למשרת הרב הראשי לתוניסיה. בתקופתו התעורר ביקוש להכנסת לימודי חול לחינוך היהודי הרב חג'אג', יחד עם רב קהילת הגראנה הרב אברהם אבוקרא תמכו בהוספת מעט שיעורי חול ושפות זרות, מחשש שהורים ישלחו את ילדיהם לבתי ספר צרפתיים לא יהודיים. כאשר חברת "כל ישראל חברים" רצתה לפתוח בית ספר בתוניס תמך בכך, לאחר שהחברה התחייבה שבית הספר יפעל לפי רוח התורה. יש הטוענים כי בדיעבד התחרט על הסכמתו זו. סרב להתפרנס מהרבנות, וחי מתימכתו של בן-דודו העשיר אליהו חג'אג'. מבין תלמידיו: הרב ישראל זיתון והרב משה שתרוג. נפטר ללא ילדים בשמיני עצרת, כ"ב בתשרי ה'תרמ"א, ספטמבר 1880. זרעו של אברהם - חידושים על הש"ס. ירושלים, ה'תרמ"ט. שערי צדק ("זרעו של אברהם" חלק ב) - הלכה ודרושים. תוניס, ה'תרפ"ח. הרב רפאל בנימין כהן, מלכי תרשיש, תשמ"ו, עמ' קסז - קסט יום פטירתו של הרב אברהם חג'אג', אתר תוניסיה מורשת. הרב אליהו בכור חזן, "תעלומות לב" חלק א יורה דעה סימן ד-ה. שלום פלאח, צדק ושלום, תוניס ה'תרנ"א מלכי תרשיש עמ' קסח.
המילטון הארטי

סר הרברט המילטון הארטי (אנגלית: Herbert Hamilton Harty‏; 4 בדצמבר 1879 - 19 בפברואר 1941) היה מוזיקאי, מנצח, מלחין ומלווה אירי. הארטי נולד בהילסבורו, אירלנד הצפונית. נודע בעיקר בצליל האירי של רבים מחיבוריו המוזיקליים, נחשב למלווה הראשון במעלה בלונדון בשעתו וזכה להערכה ולכבוד כמנצח. המילטון, בן לנגן עוגב בכנסייה (ויליאם הארטי), ניגן בילדותו בויולה, פסנתר ועוגב. בראשית דרכו הלך בעקבות אביו ועבד כנגן עוגב כנסייתי מגיל 12. הוא עבר ללונדון בשנת 1901 כדי לבסס לו קריירה מוזיקלית כמלווה וליווה בפסנתר רשימה מרשימה של סולנים, ביניהם ג'ון מקורמק, יוזף סיגטי, פריץ קרייזלר והסופרן אגנס ניקולס, שנשא לאישה בשנת 1904. הארטי חיבר את רוב יצירותיו בין 1901 ל-1920, ביניהן "סימפוניה אירית", הפואמה הסימפונית "עם אווזי הבר", קונצ'רטו לכינור ומוזיקה לשיר "אודה לזמיר" לסופרן ותזמורת, שניקולס שרה בביצוע הבכורה. אחרי שפרש מניצוח בשנת 1936, השלים עוד פואמה סימפונית, "ילדי ליר", בשנת 1938. אחרי עבודה קצרה עם התזמורת הסימפונית של לונדון ותזמורות אחרות באנגליה, התמנה הארטי למנצח קבוע של תזמורת האלה בשנת 1920, משרה שהתמיד בה עד 1933. תחת שרביטו הייתה התזמורת לאחת התזמורות הראשונות במעלה באנגליה. הוא קיבל תואר אבירות בשנת 1925. בין השנים 1931 ל-1936 סייר הארטי בארצות הברית ובארצות אחרות והופיע בבוסטון, שיקגו, קליבלנד, לוס אנג'לס, סן פרנסיסקו ורוצ'סטר, כמו גם בסידני, אוסטרליה. נפל קורבן לסרטן המוח בשנת 1936 בעיצומה של קריירה משגשגת ומת בשנת 1941 בהוב (אנגליה). מדיה וקבצים בנושא המילטון הארטי בוויקישיתוף המילטון הארטי, במסד הנתונים הקולנועיים IMDb (באנגלית) המילטון הארטי, באתר אפל מיוזיק (באנגלית) המילטון הארטי, באתר ספוטיפיי המילטון הארטי, באתר AllMusic (באנגלית) המילטון הארטי, באתר MusicBrainz (באנגלית) המילטון הארטי, באתר דיזר המילטון הארטי, באתר Discogs (באנגלית) המילטון הארטי, באתר אנציקלופדיה בריטניקה (באנגלית) המילטון הארטי, באתר "Find a Grave" (באנגלית)
ספידי סמית' (סרט)

ספידי סמית' (באנגלית: Speedy Smith) הוא סרט דרמה אילם אמריקאי של הבמאי דיוק וורן, שיצא לאקרנים ביוני 1927. על מנת לגייס כסף עבור ניתוח חיוני הנצרך עבור אמהּ של חברתו, בילי סמית' נענה לאתגר שהציב מולו המתאגרף סלאג'ר סמפסון. אם סמית' ישרוד שלושה סיבובים בקרב האיגרוף, הוא יזכה בדמי השלל. בילי סאליבן (אנ') – בילי סמית' הייזל דין – טנה לוסיאן הארי טנברוק (אנ') – סלאג'ר סמפסון וירג'ינה טרו בורדמן (אנ') – וידום לוסיאן ג'ורג' פריולט (אנ') – צ'ארלס סמית' "ספידי סמית'", במסד הנתונים הקולנועיים IMDb (באנגלית) "ספידי סמית'", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
אסטריט סלמני

אסטריט סלמני (בשוודית: Astrit Selmani; נולד ב-13 במאי 1997) הוא כדורגלן קוסובורי יליד-שוודיה המשחק בגטבורג מליגת העל השוודית, בהשאלה מהפועל באר שבע, ובנבחרת קוסובו. סלמני החל לשחק כדורגל במועדון של עיר הולדתו השוודית, מאלמה. בגיל 12 הוא נפצע ברצועה הצולבת ועזב את המועדון לטובת Kulladals IF. בגיל 17 הצטרף סלמני ל-BK Olympic, בה ערך את הופעת הבכורה שלו בקבוצת בוגרים בליגה השוודית החמישית. בסך הכל הוא שיחק 37 משחקים וכבש 14 שערים עבור הקבוצה. לפני תחילת עונת 2016, סלמני הצטרף לאנגלומס מהליגה השנייה בשוודיה. ב-17 ביולי 2016 סלמני הצטרף לקבוצת קריסטיאנסטד מהליגה השוודית השלישית. ב-24 בנובמבר 2016 הצטרף לרוזנברג מהליגה השוודית הראשונה. ב-8 בפברואר 2018 הצטרף סלמני לטורנס מליגת העל השוודית. חודשיים לאחר מכן, הוא ערך את הופעת הבכורה שלו במועדון בניצחון 1–2 על לונדס. ב-21 בינואר 2019 חתם ב-Varbergs BoIS מהליגה השוודית השנייה. ב-30 במרץ 2019 ערך את הופעת הבכורה שלו נגד מיאלבי וכבש את השער היחיד של קבוצתו בניצחון 0–1. בסך הכל כבש סלמני 15 שערים ב-27 משחקי ליגה, והוביל את הקבוצה לעלייה ראשונה בהיסטוריית המועדון לליגה הבכירה. את עונת 2020 סיימה ורברג במקום ה-11, בעונתה הראשונה אי פעם בליגה השוודית העליונה. במהלך העונה הבקיע סלמני 15 שערים ב-24 משחקים וסיים כסגן מלך השערים השני של הליגה, לאחר כריסטופר נימאן ("טוטה"). ב-18 בדצמבר 2020 עבר סלמני להמארבי בחוזה לארבע שנים, והפך לרכש היקר בתולדות המועדון. ב-18 ביולי 2022 חתם סלמני על חוזה לשלוש שנים בהפועל באר שבע, ששילמה תמורתו להמארבי 650 אלף אירו. ב-4 באוגוסט 2022 כבש את שער הבכורה שלו בקבוצה, בניצחון קבוצתו 2–0 בחוץ על לוגאנו במסגרת הסיבוב השלישי של מוקדמות הליגה האזורית. ב-31 בינואר 2023 הושאל לקבוצה הדנית מיטיולן. ב-11 באוגוסט 2023 חזר לשוודיה והושאל לגטבורג. סלמני, שנולד וגדל בשוודיה, הוא ממוצא אלבני-קוסובורי, ממיטרוביצה. הוא זכאי היה לייצג שלוש מדינות, אלבניה, קוסובו ושוודיה. ב-17 במרץ 2021 התאחדות הכדורגל של קוסובו הודיעה שסלמני החליט לייצג את נבחרתה הלאומית. הופעת הבכורה שלו בנבחרת קוסובו נערכה ב-9 באוקטובר 2021 במסגרת משחקי מוקדמות מונדיאל 2022 נגד שוודיה. ב-24 במרץ 2022 סלמני כבש את שערו הראשון עבור הנבחרת בניצחון במשחק ידידות 0–5 על בורקינה פאסו. המארבי הגביע השוודי: 2020/2021 מדיה וקבצים בנושא אסטריט סלמני בוויקישיתוף אסטריט סלמני, באתר Transfermarkt אסטריט סלמני, באתר Soccerway אסטריט סלמני, באתר WorldFootball.net אסטריט סלמני, באתר National Football Teams אסטריט סלמני, באתר FootballDatabase.eu Här är ÄFF:s historiska U19-lag, HD (בשוודית) Officiellt: FC Rosengård värvar Astrit Seljmani, fotbolltransfers.com Selmani skriver på fyraårskontrakt, www.aftonbladet.se (בשוודית) יניב טוכמן‏, אסטריט סלמאני חתם לשלוש שנים בהפועל באר שבע: "תודה על האמון בי", באתר וואלה, 18 ביולי 2022 איציק כלפי, ‏רשמית: חלוץ הפועל באר שבע הושאל למיטווילנד, באתר ONE‏, 31 בינואר 2023 Selmani kan välja mellan tre landslag: ”Haft turen att slippa ta beslut”, fotbollskanalen (בשוודית) Selmani har gjort sitt landslagsval, www.aftonbladet.se (בשוודית)
הגלגל הענק של התערוכה העולמית של שיקגו

הגלגל הענק של התערוכה העולמית של שיקגו (הידוע גם כ"גלגל שיקגו" או "גלגל פריס"). הגלגל תוכנן ונבנה על ידי ג'ורג' וושינגטון גייל פריס הבן כסמלה ומרכזה של התערוכה העולמית של שיקגו שנערכה ב-1893. מאז, נבנו גלגלי ענק רבים אחרים שעוצבו בהשראתו. הגלגל, שהתנשא לגובה של 75 מטרים ושקל כ-2,000 טונות, היה המתקן הגדול בתערוכה. הוא הונע על ידי כ-2 מנועי קיטור, שהספק של כל אחד עמד על כ-1,000 כוחות סוס. בגלגל היו 36 תאי נוסעים שבכל אחד מהם יכלו לנסוע כ-60 נוסעים (20 יושבים ו-40 עומדים), ובסה"כ בגלגל יכלו לנסוע כ-2,160 נוסעים בו זמנית. הגלגל היה מבנה הפלדה הגדול ביותר שניצוק באותה עת, ובשל גובהו (שהיה שווה לבניין בן 26 קומות) – היה אחד המבנים הגבוהים בעולם באותה עת (אולם היה רק רבע מגובה מגדל אייפל, בו ניסה להתחרות). מחיר של שני סיבובים בגלגל היה כ-50 סנט, כמו עלות הכניסה לתערוכה העולמית עצמה. הגלגל הענק תוכנן ונבנה על ידי ג'ורג' וושינגטון גייל פריס הבן, בוגר המכון הפוליטכני רנסלר (האוניברסיטה הטכנולוגית הוותיקה ביותר בעולם דוברי האנגלית), פריס הבן היה בונה גשרים בפיטסבורג והוא החל את הקריירה שלו בתעשיית הרכבות ולאחר מכן התעסק בבניית גשרים ברחבי ארצות הברית. פריס הבין את הצורך ההולך וגובר בפלדה והקים את חברתו "GWG Ferris & Co", חברה שבדקה ובנה מתכות עבור מסילות ברזל וגשרים. כדי ליצור בסיס לגלגל, השתמשו בדינמיט לפריצת קרקע קפואה בעומק של שלושה מטרים, במהלך החורף של 1892–1893 השתמשו העובדים להפשרת הלכלוך ולמניעת את הקפאת הבטון היצוק במנועי סילון. ב-9 ביוני 1893, החלה בציפייה רבה ובמידה רבה של חרדה נסיעת המבחן של הגלגל, המנוע שהפעיל את הגלגל תודלק על ידי מנועי קיטור. פריס עצמו לא יכול היה להשתתף בהשקת המצאתו, ובאותו ערב קיבל מברק אודות הפעלתו המוצלחת של הגלגל. ב-1896, האחים לומייר שנחשבים ממציאי הקולנוע, צילמו סרט של צומת רייטווד-קלארק שכלל את הגלגל הענק. זהו אחד הסרטים הראשונים בהם מופיעה העיר שיקגו. הגלגל הענק פורק ואז נבנה מחדש בלינקולן פארק, שיקגו, בשנת 1895, מאז פורק ונבנה בפעם השלישית והאחרונה בתערוכה העולמית של סנט לואיס שנערכה ב-1904, שם נהרס באופן סופי ב-1906. ב-2007 התגלה אחד מצירי הגלגל, הציר שהיה במשקל 45 טון נמצא קבור בסמוך למקום הריסת הגלגל. מדיה וקבצים בנושא הגלגל הענק של התערוכה העולמית של שיקגו בוויקישיתוף "The Kensington Canal, railways and related developments". Survey of London. 42: 322–338. 1986. Meehan, Patrick (2000). "Chicago's Great Ferris Wheel of 1893". Hyde Park Historical Society. אורכב מ-המקור ב-2013-01-18. Anderson, Norman D (1992). Ferris wheels – an illustrated history. Popular Press. ISBN 9780879725327. Ferris wheels: an illustrated history מאת Norman D. Anderson עמוד 43 ואילך "Bird's-Eye View of the World's Columbian Exposition, Chicago, 1893". World Digital Library. 1893. נבדק ב-2013-07-17. The Devil in the White City, Erik Larson, p. 193. Larson (2003), p. 260 orangebeanindiana (2021-09-26). "The First Ferris Wheel Still Exists!". OrangeBean Indiana (באנגלית אמריקאית). נבדק ב-2021-09-28. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
השר לעניינים חברתיים

השר לעניינים חברתיים היה בעבר פקיד בממשלה שהיה הממונה על נושאי חברה, ופעל ליצירת שיח ולקירוב בין המגזרים המגוונים בחברה הישראלית. מינוי זה הוגדר כשר בלי תיק. תפקידו המרכזי של השר לעניינים חברתיים היה קישור בין נושאי חברה לנושאי תפוצות. דרך העיסוק בחוליים של החברה הישראלית, בשסעים, באתגרים לחיבורו של הפסיפס התרבותי, פעל השר לרתום את יהדות העולם ליתר מעורבות, להזדהות עם החברה הישראלית, להשתתפות ולתרומה בפתרון הבעיות, המעיקות על החברה בישראל. חודש חשוון - חודש נטול חגים, הוכרז כ-"חודש חברה לכלל העולם היהודי", אשר בו עוסקים בישראל, כמו גם ביהדות התפוצות, בפעילות חברתית. עשרות רבות של קהילות יהודיות בעולם כבר הביעו את נכונותן להשתתף בפרויקט, והן יוזמות התנדבות חברתית בבתי חולים ומועדוניות באזורי מגוריהן. יוזמה נוספת, שקודמה על ידי השר, הייתה תוכנית "יהדות לכולם", שפעלה ברחבי ישראל. עשרות אלפי ישראלים - שומרי מסורת וחילונים, עולים חדשים וישראלים ותיקים, השתתפו מדי שנה בתוכנית "יהדות של כולם". התוכנית, הנערכת בחגי ישראל, איפשרה לציבור הרחב לחוות את חוויית החגים והמסורת באווירה יהודית חמה ופתוחה, במרכזים ציבוריים מחוץ לבתי הכנסת. במסגרת "יהדות של כולם", נדונו תוכני החג המסורתיים תוך עיסוק בסוגיות אקטואליות, הקשורות לתרבות הישראלית. בממשלות ישראל ה-28 וה-30, כיהן בתפקיד זה מיכאל מלכיאור (ישראל אחת ואחר כך עבודה-מימד). בממשלה ה-29, כיהן בתפקיד זה שמואל אביטל (עם אחד). אז נקרא התפקיד "השר לתיאום חברתי". שר בלי תיק
פייר איילנד (פירושונים)

האם התכוונתם ל... פייר איילנד (אלסקה) פייר איילנד (ניו יורק) פייר איילנד (סרט) פייר איילנד (סדרת טלוויזיה)